Document ID: /roh_data/filtered/fineweb-2-filterrobots_roh.jsonl.gz/34839

Curdin Camenisch, il schef dal servetsch da salvament ha ditg ch’ins haja fatg fitg bunas experientschas suenter la fusiun. Per exempel ins saja pli flexibel quai che pertutgia ils differents vehichels d’ambulanza, ed era il persunal possia vegnir disponì pli flexibel.
Cunquai che tuttas e tuts radund 20 sanitarias e sanitaris lavurian en tuts trais lieus dal Grischun Central, daventia era la lavur pli interessanta e varianta. A lunga vista possia ins plinavant spargnar custs cun in’organisaziun pli gronda che pli baud, ha ditg Curdin Camenisch.